ایف ایس خیر اللہ

معظم ڈاکٹر فرینک صفی اللہ خیر اللہ () المعروف ایف ایس خیر اللہ ایک پاکستانی ماہر تعلیم اور ایک مسیحی مصنف تھے۔ انہوں نے کلیسیائے پاکستان میں بطور پریسبیٹر خدمات سر انجام دیں۔

ابتدائی زندگی اور تعلیم 
وہ 1914ء میں موجودہ خیبر پختون خواہ کے شہر نوشہرہ میں ایک افغان مسلم پس منظر رکھنے والے گھرانے میں پیدا ہوئے۔ آپ کے والد کا نام قاضی خیر اللہ تھا۔ آپ نے ابتدائی تعلیم بارینگ ہائی اسکول (بٹالہ، ہند) سے حاصل کی، آپ نے فورمن کرسچین کالج (لاہور) سے 1933ء میں ایم اے انگلش کیا۔ 1954ء میں آپ نے ایڈنبرگ یونیورسٹی سے پی۔ ایچ۔ ڈی کی ڈگری حاصل کی۔

کیریئر  
دوسری جنگ عظیم میں آپ نے ینگ مینز کرسچینز ایسوسی ایشن (YMCA) کے سیکرٹری کی حیثیت سے اس وقت کی انڈین آرمی کے لیے اپنی خدمات پیش کیں۔ 1942ء میں بطور لیکچرار مرے کالج (سیالکوٹ) میں تقرر ہوا اور جہاں بعد ازاں انگلش ڈپارٹمنٹ کے ہیڈ کے طور پر آپ اپنے فرائض سر انجام دیتے رہے۔ 1964ء میں آپ مرے کالج سیالکوٹ میں پرنسپل کے عہدے پر فائز ہوئے جہاں سے آپ 1972ء میں سبکدوش ہوئے، سبکدوشی کے بعد آپ نے ”مسیحی اشاعت خانہ“ میں بطور ”ڈائریکٹر آف کیریٹیو رائٹینگ پروجکٹ“ کی نشست سنبھالی۔ 1972ء میں آپ کے زیرِ نگرانی تالیف ہوئی اردو زبان میں بائبل کی مشہور لغت قاموس الکتاب منظر عام پر آئی، 1992ء میں آپ کا تالیف کردہ عبرانی قائدہ شائع ہوا۔ 1994ء آپ کینیڈا چلے گئے تاکہ اپنی بیٹی کے ساتھ رہ سکیں جہاں آپ نے کتابیں لکھنا جاری رکھا اور آپ 1997ء میں وفات پاگئے۔ کلیسیائے پاکستان کے لیے آپ کی لازوال خدمات کی فہرست نہایت طویل ہے، بالخصوص ”قاموس الکتاب“ کی صورت میں آپ نے اہل زبان کے لیے جو کام کیا وہ اپنی مثال آپ ہے۔

حوالہ جات 

1914ء کی پیدائشیں
1997ء کی وفیات
پاکستانی مسیحی
پاکستانی مسیحی مذہبی رہنما
ضلع نوشہرہ کی شخصیات
فضلا جامعہ ایڈنبرگ
فضلا فارمین کرسچین کالج
مسیحی مصنفین